जीवन-मूल्यों पर टिकें और परिवर्तन को स्वीकारें
हमारे शास्त्रों में कई मंत्र ऐसे आए हैं, जिनकी उद्घोषणा है कि जीवन- मूल्यों पर टिकें और परिवर्तन को स्वीकारें। इस बात में परिपक्वता और प्रगतिशीलता, दोनों समाई है। दुनिया बहुत तेजी से बदली और बदल रही है। एआई के जमाने में क्या होगा, इसकीPt. Vijayshankar Mehta's column - Stick to life-values and accept change
हमारे शास्त्रों में कई मंत्र ऐसे आए हैं, जिनकी उद्घोषणा है कि जीवन- मूल्यों पर टिकें और परिवर्तन को स्वीकारें। इस बात में परिपक्वता और प्रगतिशीलता, दोनों समाई है। दुनिया बहुत तेजी से बदली और बदल रही है। एआई के जमाने में क्या होगा, इसकी सूचनाएं आने लगी हैं।
अभी तो ऐसा लग रहा है कि एआई वो सारे काम करेगा, जो भगवान कर सकता है। इस बात को मानने में भी दिक्कत नहीं है। लेकिन एक बात स्वीकार की जाना चाहिए कि भगवान के साथ-साथ एक व्यवस्था गुरु की भी होती है। गुरु जीवन में हैं, तो ईश्वर के अर्थ सही रूप में समझ में आएंगे।
एआई को ठीक से समझना हो, तो यूं भी सोचें कि निगरानी के लिए कैमरे लगाए जाते हैं। लेकिन फिर भी अपराध होते हैं। तब चौकीदार की जरूरत पड़ती है। तो कैमरे और चौकीदार, गुरु और ईश्वर, शरीर और आत्मा...ये सारे अंतर एआई के साथ भी जुड़े हैं।
एआई के जितने प्रभाव हैं, शरीर और मस्तिष्क पर उतने प्रभाव होंगे। इसकी बुराई भी आएंगी। फिर भक्ति में भी बुराई पनप जाती है, उसको कहते हैं सात्विक अहंकार।